Τζάνες Βεντράμος

Ο Τζάνες Βεντράμος (16ος αιώνας) ήταν στιχουργός-ποιητής από το Ναύπλιο, πιθανώς από Βενετό πατέρα και Ελληνίδα μητέρα της οικογένειας Μερκούρη-Μπούα.

Ο Βεντράμος ήταν ναυτικός και ασχολούμενος με το εμπόριο ως προς το κυρίως βιοποριστικό επάγγελμα, εγκατεστημένος στο Ναύπλιο. Οι γνώσεις του άλλωστε για τη Λεκάνη της Μεσογείου επιμαρτυρούν ότι είχε επισκεφθεί πολλούς τόπους. Συνέθεσε στιχουργήματα με ηθικό και διδακτικό περιεχόμενο, όπως ήταν η συνήθεια στην εποχή του. Από αυτά ξεχωρίζει αυτό με τίτλο Ιστορία των γυναικών - των καλών και των κακών (Βενετία 1549), το μοναδικό σωζόμενο αντίτυπο του οποίου βρίσκεται στη Βαυαρική Κρατική Βιβλιοθήκη στο Μόναχο.B. Knös: «Un miroir des femmes du XVIe siécle» στο περιοδικό Ελληνικά, τόμος ΙΔ΄ (1955), σσ. 126 κ.ε. Αποτελείται από τρία μέρη και συνολικώς 148 δίστιχα. Μεταγενέστερο είναι το στιχούργημα με τίτλο Ιστορία φιλαργυρίας μετά της περηφανίας (Βενετία 1567), διδακτικού χαρακτήρα με νουθεσίες κατά της φιλαργυρίαςΓ.Θ. Ζώρα: «Τζάνε Βεντράμου Ιστορία φιλαργυρίας μετά της περηφανίας», εκδ. Σπουδαστηρίου Βυζαντ. & Νεοελλ. Φιλολ. Πανεπ. Αθηνών, Αθήναι 1956, σσ. 8 κ.ε., αναφέροντας παραδείγματα από την αρχαία ιστορία.

Παραπομπές

Πηγές
 Το λήμμα «Βεντράμος Τζάνες» στη Νέα Ελληνική Εγκυκλοπαίδεια «Χάρη Πάτση», τόμ. 8

Κατηγορία:Έλληνες στιχουργοί
Κατηγορία:Έλληνες ποιητές